Consumul final de energie electrică în economie s-a majorat cu 9%, iar cel al populaţiei a scăzut cu 13,8%, în ianuarie 2024, conform datelor publicate, vineri, de INS.
Resurse:
- În perioada 1 – 31 ianuarie 2024, comparativ cu prima lună din 2023, resursele de energie primară au scăzut cu 1,5%, iar cele de energie electrică au crescut cu 1%.
- Principalele resurse de energie primară au totalizat 2,649 milioane de tone echivalent petrol (tep), în scădere cu 39.000 tep, faţă de luna ianuarie 2023.
- În acelaşi timp, producţia internă a însumat 1,519 milioane tep, în scădere cu 47.000 tep (-3%), în timp ce importul a fost de 1,129 milioane tep, în creştere cu 8.000 tep (+0,7%).
- Resursele de energie electrică au fost de 6,169 miliarde kWh, în creştere cu 59,9 milioane kWh.
Producția, pe tipuri de sursă:
- Producţia din termocentrale s-a ridicat la 1,995 miliarde kWh (+0,2%).
- Producţia din hidrocentrale a fost, în ianuarie 2024, de 1,518 miliarde kWh, în scădere cu 60,6 milioane kWh (-3,8%)
- Producția din centralele nuclearo-electrice a însumat 1,024 miliarde kWh, în scădere cu 9,3 milioane kWh (-0,9%).
- Datele INS menţionează că producţia din centralele electrice eoliene a fost, în perioada 1 – 31 ianuarie 2024, de 805,3 milioane kWh, în scădere cu 198,3 milioane kWh faţă de aceeaşi perioadă a anului precedent.
- Producția de energia solară produsă în instalaţii fotovoltaice a ajuns la 99,3 milioane kWh, în creştere cu 43,2 milioane kWh.
Consumul din economie, în creștere
Consumul final de energie electrică a fost în ianuarie 2024 de 4,516 miliarde kWh, cu 3,2% mai mare faţă de ianuarie 2023, cu următoarele evoluții, pe componente:
- consumul final de energie electrică în economie a crescut cu 9%
- iluminatul public a consemnat o scădere cu 0,2%
- consumul populaţiei s-a diminuat cu 13,8%.
Conform statisticii, exportul de energie electrică a fost de 1,07 miliarde kWh, în scădere cu 83,7 milioane kWh. Consumul propriu tehnologic în reţele şi staţii s-a situat la 583,2 milioane kWh, în creştere cu 4,2 milioane kWh.
****